
Duomenų skyriaus Kultūros projektų vadovo 2016 metų veiklos ataskaita

2016 m. vykdyti šie projektai, atlikti darbai:

1. Kauno tvirtovės inventorizavimas.
2016 m. toliau vykdyti Kauno tvirtovės (toliau – Tvirtovės) foto fiksavimo darbai. Atlikta detali Tvirtovės statinių foto fiksacija Panemunėje. Baigti fiksuoti J. Vitkaus bataliono eksploatuojami Kauno tvirtovės statiniai, užfiksuoti Panemunės kareivinių ir karo mokyklos kompleksas, Pionierių kopos ir oreivystės skyriaus kompleksas. Fiksuota ir išorė, ir vidus. Visa fiksacijos medžiaga skaitmenos forma perduota Kultūros paveldo departamento prie Kultūros ministerijos (toliau – KPD) Kauno skyriui.
Kauno skyriui aktyviai įsijungus į Tvirtovės objektų inventorizavimo ir vertinimo darbus dėl darbų dubliavimo likusių Tvirtovės statinių fiksavimas nutrauktas.
2. Paveldo skaitmeninimas.

Kultūros paveldo centras (toliau – KPC) jau ankstesniais metais buvo patvirtintas „Virtualios elektroninio paveldo sistemos plėtros“ projekto, kurį koordinuoja Nacionalinė M. Mažvydo biblioteka, partneriu. 2016 m. toliau buvo rengiamas paveldo skaitmeninio projektas, kuris būtų finansuojamas ES lėšomis. 

KPC šiuo projektu siekia skaitmeninti ir padaryti prieinamais visuomenei virtualioje erdvėje svarbiausius Paveldosaugos bibliotekos Dokumentų fondų dokumentus. Kitas tikslas – sumažinti šių dokumentų originalų fizinį naudojimą ir užtikrinti jų išsaugojimą. 

Rengiamam projektui teikti įvairūs skaičiavimai (skaitmeninio, kopijavimo, brėžinių apdorojimo ir kt. duomenys apie sukauptus fondus, įrangos poreikis, specifikacijos, lėšų jai įsigyti poreikis, projektui vykdyti reikalingų darbuotojų poreikis ir kt.), skaičiavimų pagrindimas. Nagrinėti rengėjų atsiunčiami projektai, teiktos pastabos ir pasiūlymai. Rezultatų, ar projektas bus finansuojamas nežinome.
3. Projektai ir darbo grupės.
2015 m. siekiant sustabdyti KPC rūsių irimo procesus organizuota rūsių patalpų ekspertizė, surinkti visi privalomi dokumentai ir parengta Administracinio pastato rūsių (u. k. 28269) tyrimų ir tvarkytos darbų projekto parengimo paraiška ir pateikta KPD. Paraiška buvo įvertinta teigiamai, gautas finansavimas. Koordinuoti 2016 m. pradėtų ir vykdytų rūsių tyrimų procesai. Visi numatyti darbai atlikti. Juos vykdė VĮ „Lietuvos paminklai“ specialistai. Atlikti cheminiai-technologiniai, mūro drėgmės ir užterštumo, konstrukciniai, inžineriniai-geologiniai tyrimai ir jų pagrindu parengti Projektavimo užduotis ir Tvarkytos darbų projektas. 

Šių dokumentų pagrindu parengtas Prašymas KPD Vilniaus skyriui išduoti tvarkytos darbų projektavimo sąlygas, organizuota specialioji ir dalinė ekspertizė, parengtas raštas Vilniaus miesto savivaldybei bei UAB „Vilniaus vandenys“ dėl lietaus kanalizacijos ir gatvės dangos sutvarkymo prie KPC.

Dalyvauta KPD direktorės įsakymu sudarytoje darbo grupėje rengiant techninę užduotį ES fondų finansuojamam projektui, kurio tikslas paspartinti kultūros paveldo objektų apskaitą, parengti aktus vertinimo taryboms, pagerinti Registro informacinės sistemos darbą.

Dalyvauta KPD darbo grupėje analizuojant Registro duomenų bazę, nustatant trūkumus bei priemones jiems šalinti.
Bendradarbiaujant su Kauno technologijos universitetu dalyvauta rengiant seminarą-diskusiją „Paveldo tyrimo metodai ir rezultatai“. Seminare dalyvavo grupė KPC specialistų.
4. Vadovavimas praktikai


2016 m.  vadovaujantis Vilniaus universiteto ir KPC Praktikos organizavimo dvišale sutartimi vadovauta 4 VU studentų II kurso magistrantų paveldosaugos darbų praktikai ir 6 studentų I kurso magistrantų praktikai. 
5. Centro internetinė svetainė.

2016 m. toliau buvo atrenkamas, ruošiamas ir organizuojamas KPC internetinėje svetainėje talpinamos medžiagos vertimas į anglų kalbą, koordinuojami išverstos medžiagos talpinimo darbai. 

6. Einamieji darbai.
Dirbta KPC direktoriaus įsakymais sudarytose darbo drausmės nagrinėjimo,  inventorizavimo, turto nurašymo ir kitose komisijose, darbo grupėse, vykdyti kiti KPC direktoriaus pavedimai, rengti raštai.

